b'\n_START_ARTICLE_\nGr\xc3\xa5br\xc3\xb8drenes Fordrivelseskr\xc3\xb8nike\n_START_PARAGRAPH_\nGr\xc3\xa5br\xc3\xb8drenes Fordrivelseskr\xc3\xb8nike blev til i r\xc3\xb8ret omkring reformationens indf\xc3\xb8relse i 1536. I Danmark blev gr\xc3\xa5br\xc3\xb8drene (franciskanerne) i mange tilf\xc3\xa6lde mere eller mindre voldeligt fordrevet fra deres klostre, som blev taget i brug til andre form\xc3\xa5l._NEWLINE_Den danske franciskaner, broder Jacob skrev derfor p\xc3\xa5 latin Cronica seu brevis processus in causa expulsionis fratrum minoritarum de suis cenobiis provincie Dacie \xe2\x80\x93 , hvor han beskrev kloster for kloster, hvilke overgreb de havde v\xc3\xa6ret udsat for._NEWLINE_Form\xc3\xa5let med skriftet var at argumentere for tilbagegivelse af ordenens klostre. Herredagen, i 1534, hvor dette skulle have v\xc3\xa6ret behandlet, blev dog aldrig gennemf\xc3\xb8rt. Og efter reformationen blev der i den nye kirkelige regelsamling, Kirkeordinansen udstedt forbud mod tiggermunkenes tilstedev\xc3\xa6relse i Danmark. Dette var i modstrid med forholdene i de \xc3\xb8vrige klostre, hvor munke og nonner normalt fik lov til at blive boende, indtil de d\xc3\xb8de.'